laion/Wikipedia-Exotic huggingface dataset:
יחסי ברוניי–סין

יחסי ברוניי–סין הם יחסי החוץ בין ברוניי וסין. שתי המדינות כוננו יחסים דיפלומטיים רשמיים ב-1991. הקשר הישיר בין סין וסולטנות ברוניי החל כבר במאה ה-10. עדות לטענה היא הממצאים הארכאולוגיים של חפצי אמנות סיניים בכפר קמפונג לימאו מאניס (אנ') בברוניי. נאספו מהאתר הזה יותר מ-50,000 רסיסי קרמיקה בני המאות ה-10–14, תגלית המוכיחה את העובדה כי יחסי סין-ברוניי התקיימו במשך זמן רב. בתקופה המודרנית היחסים אינם הדוקים מאז שברוניי הייתה מדינת חסות בריטית, מסוף המאה ה-19 עד שקיבלה עצמאות רשמית ב-1 בינואר 1984. במהלך תקופה זו, היו גם חששות שונים בברוניי, במיוחד כלפי הקומוניזם ורגישויותיו לאוכלוסייה הסינית האתנית. ב-30 בספטמבר 1991, ברוניי הפכה לחברה האחרונה ב-ASEAN שכוננה יחסים דיפלומטיים רשמיים עם סין. בשנת 2019 נשיא סין שי ג'ינפינג ביקר בברוניי. מכתב דעה שפרסם העיתון הארצי, Borneo Bulletin, הכתיר אותו כ"רגע יוצא דופן" ביחסי ברוניי–סין. לבסוף, יחסי סין עם ברוניי משמשים לסייע למדינה מבחינה כלכלית. הקמת המתחם הפטרוכימי של Hengyi, הקמת StarCity ברוניי והשקעות אחרות בכלכלה יסייעו לגוון אותה עוד יותר. עם זאת, השפעתה הגוברת של סין נתפסת בחשדנות על ידי מעצמות חיצוניות אחרות, כמו ארצות הברית. למרות זאת ברוניי בטוחה שהיא רואה בסין בעלת ברית כלכלית חזקה ומהימנה ולהפך. בשנת 2011, הסחר בין שתי המדינות צמח ל-1.3 מיליארד דולר. שתי המדינות מקדמות שיתוף פעולה מעשי בכמה תחומים כמו בניית תשתיות, חקלאות ודיג. כמה חברות סיניות גם הסכימו לממן שני פרויקטים בחקלאות ימית וייצור שדות אורז בברוניי בשווי של כ-10 מיליון דולר אוסטרלי. המסדרון הכלכלי ברוניי-גואנגשי הוקם ב-2014, והובטחו עבורו כ-500 מיליון דולר. סין היא המשקיעה הזרה הגדולה ביותר בברוניי, עם השקעות מוערכות ב-4.1 מיליארד דולר. שגריר סין בברוניי, יאנג היאן, תיאר את ברוניי כחלק חשוב מיוזמת החגורה והדרך. סין וברוניי מפעילות את הנמל הגדול ביותר של ברוניי, Muara Container Terminal, כמיזם משותף בין קבוצת נמל המפרץ גואנגשי בייבו בסין ו-Darussalam Assets Sdn Bhd. לדברי עמית בית צ'טהאם, ביל הייטון, סין לוחצת על ברוניי לאפשר לה יותר גישה לאזור הכלכלי הבלעדי של ברוניי. ברוניי מחזיקה בסין שגרירות בבייג'ינג. סין מחזיקה בברוניי שגרירות בבנדר סרי בגוואן. מדיה וקבצים בנושא יחסי ברוניי–סין בוויקישיתוף "Brunei Gallery - SOAS: The Islamic Sultanate of Brunei: Past and Present Culture". Prashanth Parameswaran (9 בנובמבר 2012). "China, Brunei: ties that bind". Asia Times Online. אורכב מהמקור ב-9 בנובמבר 2012. נבדק ב-17 בפברואר 2014. {{cite web}}: (עזרה)תחזוקה - ציטוט: unfit URL (link) "Brunei-China Relations". Ministry of Foreign Affairs and Trade (Brunei). אורכב מ-המקור ב-22 בפברואר 2014. נבדק ב-17 בפברואר 2014. {{cite web}}: (עזרה) https://borneobulletin.com.bn/president-xi-jinpings-visit-an-exceptional-moment-in-brunei-china-relations/ (הקישור אינו פעיל, February 2022) "Brunei Between Big Powers: Managing US-China Rivalry in Asia". Zhu Ningzhu (11 באוקטובר 2013). "China, Brunei agree to further boost strategic cooperation". Xinhua News Agency. Xinhua.net. אורכב מ-המקור ב-16 באוקטובר 2013. נבדק ב-17 בפברואר 2014. {{cite web}}: (עזרה) "China Firms in B$10m Brunei Rice-Growing and Aquaculture Projects". The Brunei Times. Embassy of China in Brunei. 12 בנובמבר 2009. נבדק ב-17 בפברואר 2014. {{cite web}}: (עזרה) Bowie, Nile (18 במרץ 2018). "China throws sinking Brunei a lifeline". Asia Times Online. {{cite news}}: (עזרה)
ניקולה יוביץ'

ניקולה יוביץ' (בסרבית: Никола Јовић; נולד ב-9 ביוני 2003) הוא כדורסלן סרבי המשחק בעמדת הפאוור פורוורד במיאמי היט. יוביץ' נולד בלסטר, שם שיחק אביו, איליה, כדורסל, אך גדל בבלגרד, סרביה. בצעירותו שיחק כדורמים וכדורסל. בשנת 2018 הצטרף למחלקת הנוער של מגה לקס, ובטורניר הדור הבא של יורוליג בסקטבול שנערך בבלגרד העמיד ממוצעים של 29.3 נקודות, 10.3 ריבאונדים, 4.5 אסיסטים ו-1.8 חסימות ב-28 דקות למשחק, תוך שהוא קולע 66% מהשדה ו-17% מהשלוש. בפברואר 2021 ערך את הופעת הבכורה שלו בקבוצה הבוגרת, וב-19 במרץ ערך את הופעת הבכורה שלו בליגה האדריאטית, כשהוא רושם 10 נקודות ו-9 ריבאונדים ב-21 דקות משחק, בהפסד קבוצתו 65–74 לק.ק. ספליט. ב-10 ביוני 2021, יום לאחר יום הולדתו ה-18, חתם על חוזה מקצועני בקבוצה. באפריל 2022 נבחר לשחקן הצעיר המבטיח ביותר בליגה האדריאטית. במהלך עונת 2021/2022 העמיד ממוצעים של 11.7 נקודות למשחק, כשהוא קולע 42.8% מהשדה, 35.6% מהשלוש ו-75.4% מהעונשין, ומוסיף 4.4 ריבאונדים, 3.4 אסיסטים ו-0.4 חסימות למשחק ב-25 משחקים. באפריל 2022 הכריז על מועמדותו לדראפט 2022 ב-NBA, ובדראפט נבחר בבחירה ה-27 על ידי מיאמי היט. ב-2 ביולי חתם על חוזה רוקי בקבוצה, והצטרף לסגל הקבוצה לטורניר ליגת הקיץ של ה-NBA. ביולי 2021 ייצג את נבחרת סרביה בגביע העולם בכדורסל עד גיל 19, בשבעה משחקים הוא העמיד ממוצעים של 18.1 נקודות, 8.3 ריבאונדים ו-2.9 אסיסטים למשחק, ונבחר לחמישיית הטורניר. בפברואר 2022 החל לייצג את הנבחרת הבוגרת במסגרת מוקדמות גביע העולם בכדורסל 2023. מדיה וקבצים בנושא ניקולה יוביץ' בוויקישיתוף פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA פרופיל, באתר היורוליג Tek drugi Srbin u top 10 na draftu? Nikola Jović je Megin novi NBA projekat (VIDEO) | MozzartSport, mozzartsport.com (בסרבית) NBA draft: Victor Wembanyama and the most intriguing international prospects, ESPN.com, ‏2021-04-29 (באנגלית) ONI DOLAZE NIKOLA JOVIĆ: Novi srpski zlatni grumen rođen u Engleskoj, NOVOSTI (בסרבית) Nikola Jović kao novi Danilović - Sport - Dnevni list Danas, ‏2021-03-30 (ב־) ABA liga j.t.d, SPL - MEG > Match : ABA League, ABA Liga (באנגלית) Nikola Jović potpisao profesionalni ugovor sa Megom | MozzartSport, www.mozzartsport.com (בסרבית) ABA liga j.t.d, 2021/22 Top Prospect: Nikola Jović (Mega Mozzart) : ABA League, ABA Liga (באנגלית) Nikola Jović najbolji mladi igrač ABA lige, B92.net (בסרבית) Nikola Jović izlazi na NBA draft - Vesti, B92.net (ב־) Serbian teen prospect Jovic to enter NBA draft, ESPN.com, ‏2022-04-11 (באנגלית) Heat draft Serbian forward Nikola Jovic with 27th pick, sports.yahoo.com (באנגלית אמריקאית) HEAT SIGN NIKOLA JOVIĆ, www.nba.com (באנגלית) Miami Heat 2022 NBA2K23 Summer League Roster | NBA.com, www.nba.com Chet Holmgren takes home TISSOT MVP award after helping USA to U19 World Cup title, FIBA.basketball (באנגלית) Nikola Jović - "Pešićev ljubimac" na putu za NBA, NOVA portal, ‏2022-04-12 (ב־)
אלפרד מאייר

ד"ר גוסטב אלפרד יוליוס מאייר (בגרמנית: Gustav Alfred Julius Meyer;‏ 5 באוקטובר 1891 – 11 באפריל 1945) היה פקיד ופוליטיקאי גרמני נאצי. מאייר שימש בתפקיד ה"גאולייטר" של צפון וסטפאליה, הנשיא העליון של מחוז וסטפאליה, מושל המדינות ליפה ושאומבורג-ליפה וסגן השר לענייני השטחים הכבושים במזרח. בתפקידו כסגן השר ייצג את המשרד בוועידת ואנזה. מאייר נולד בגטינגן, בנו של עובד מדינה פרוסי שהוצב בגטינגן בשל תפקידיו הרשמיים. המשפחה הייתה ממעמד הביניים ומקורה בעיר אסן. הוא התחנך בגימנסיה בסוסט, וסיים את לימודיו ב-1911. בשנת 1912 הוא התגייס כצוער לצבא הקיסרות הגרמנית בגדוד חי"ר 68 (קובלנץ), ולאחר שנה קיבל דרגת לויטננט. במהלך מלחמת העולם הראשונה הוא לחם עם גדוד חי"ר 363 בחזית המערבית, וקיבל את צלב הברזל מחלקה ראשונה ושנייה ואת תג הפצע. באפריל 1917 הוא נפצע ונלכד על ידי הצרפתים, חוויה שלדבריו הייתה טראומטית במיוחד והותירה אותו עם שנאה כלפי צרפת. לאחר כמעט 3 שנים שוחרר מהשבי והוא עזב את הצבא בדרגת האופטמן (קפטן). לאחר המלחמה, מאייר למד משפטים ומדעי המדינה באוניברסיטאות בון ולאחר מכן בווירצבורג. הוא סיים לימודי הדוקטורט ב-1922 והצטרף למחלקה המשפטית של חברת כרייה בגלזנקירכן. בשנת 1924, הוא הצטרף ללשכת הבונים החופשיים המקומית. בשנת 1925 הוא התחתן עם דורותי קאפל ולזוג נולדו לו חמש בנות. באפריל 1928 הצטרף מאייר למפלגה הנאצית. המפלגה עדיין הייתה חלשה ביותר בווסטפאליה בסוף שנות ה-20, והיו לה רק כשלוש מאות חברים בעיר גלזנקירכן בתקופה זו. בתוך פחות משנה עלה מאייר לתפקיד מנהיג קבוצות מקומיות ("אורטסגרונפלייטר") ובנובמבר 1929 הועלה לדרגת מנהיג מחוז (בצירקלייטר) של מחוז אמשר-ליפה שבמערב וסטפאליה. באותו החודש הוא גם נבחר כנציג המפלגה הנאצית היחיד למועצת העיר גלזנקירכן. בספטמבר 1930 הוא הפך לחבר ברייכסטאג ממחוז בחירה 17, צפון וסטפאליה, וב-31 בינואר 1931 לגאולייטר של צפון וסטפאליה . ב-14 בספטמבר 1932, הוא נבחר ללנדטאג הפרוסי. לאחר עליית הנאצים לשלטון ב-1933, מונה מאייר למושל הרייך של מדינות ליפה ושאומבורג-ליפה. ב-4 בנובמבר 1938 הוא מונה לנשיא העליון (אוברפרזידנט) של המחוז הפרוסי של וסטפאליה, ובכך איחד תחת שליטתו את המפלגה והמשרדים הממשלתיים הגבוהים ביותר בתחומי השיפוט שלו. הוא הועלה לדרגת אס אה – גרופנפיהרר ב-20 באפריל 1936 ול-SA – אובר-גרופנפיהרר ב-9 בנובמבר 1938. ב-6 בספטמבר 1939 התמנה מאייר לראש המינהל האזרחי במערב. ב-17 ביולי 1941 הפך למנכ"ל המשרד וסגנו של אלפרד רוזנברג במשרד הרייך לשטחים המזרחיים הכבושים. מאייר היה אחראי על מחלקות החוץ, האדמיניסטרציה והכלכלה. בתפקידו במזרח הוא השתמש בעובדי כפייה, בעיקר יהודים, למגוון עבודות. ב-20 בינואר 1942 השתתף מאייר, כנציגו של רוזנברג, בוועידת ואנזה שנקראה לדון בפתרון הסופי. ב-16 בנובמבר אותה שנה, הוא מונה לנציב ההגנה של הרייך עבור הגאו שלו, וב-25 בספטמבר 1944 הוא הפך למפקד כוחות הפולקסשטורם באזור. ב-11 באפריל 1945 נמצא מאייר מת ליד נהר וזר. ככל הנראה הוא התאבד בעקבות תבוסת גרמניה במלחמה. מדיה וקבצים בנושא אלפרד מאייר בוויקישיתוף
אבא מרי הירחי

רבי אַבָּא מָרִי בַּר מֹשֶׁה הַיַּרְחִי, הנקרא גם דון אסתרוק, היה חכם יהודי פרובנסלי בן סוף המאה ה-13. עמד במרכז פולמוס סוער בין הרשב"א לחכמי פרובנס על אודות לימוד הפילוסופיה. כינויו, הירחי, על שם עירו, לוניל (ירח בצרפתית), בדומה לבן עירו הקדום יותר רבי יצחק ירחי. אבא מרי נולד באמצע המאה ה-13 בלוניל לרבי משה ב"ר יוסף, בנו של החכם רבי משולם בן יעקב מלוניל. רבי אבא מרי עסק בתלמוד, כמו גם בפילוסופיה יהודית. הוא למד את כתבי הרמב"ם והעריך אותו, אך צעד בעקבות דרכו הפילוסופית של הרמב"ן. כאשר התיישב בעיר מונפלייה ("מונטשפלייר" בכתיב דאז), גילה בה כי חלק מהחכמים והדרשנים, בייחוד אלו שהיו חסידי הרמב"ם ועסקו בהגותו, הוסיפו לספרות הרבנית המקובלת גם פילוסופיה אריסטוטלית, עד כדי דרשנות אלגורית של התורה ושלילת חידוש העולם והנסים. הוא חשש שדרך זו, כמו גם ההשוואה בין אריסטו למשה רבנו, תגרום לערעור האמונה. יחד עם שני האחים למשפחת וידאל קרא לעזרת הרשב"א, מחכמי ספרד וגדול חכמי היהודים בדור (גם בעיני אנשי פרובנס), וזה שלח (בשנת ה'ס"ד (1304) אגרות לחכמי ישראל בספרד ובפרובנס לחקור את הנושא, על מנת לבדוק אם להטיל חרם על לומדי הפילוסופיה. על אגרות אלו קיבל הרשב"א כתבי מחאה רבים מבני פרובנס ומאחרים. בראותו זאת פנה רבי אבא מרי לגדול חכמי אשכנז, הרא"ש, שהיגר זמן מועט לפני כן לספרד, כדי שיפעל בנושא אצל הרשב"א. בעקבות זאת, יצא חרם חמור מבית דינו של הרשב"א, בשבת חזון, ד' באב של שנת ה'ס"ה (1305), על כל המפיצים דעות פילוסופיות ה"מגלות פנים בתורה שלא כהלכה". כן נגזר חרם למשך 50 שנה על המלמדים פילוסופיה לבחורים למטה מגיל 25, ונגזרה שרפה על הספרים המוציאים את דברי התורה מפשטה. בעקבות החרם פשט פולמוס הרבנים אודות לימוד הפילוסופיה במונפלייה, בין תומכי לימוד הפילוסופיה, בראשות רבי יעקב בן מכיר אבן תיבון, לבין רבי אבא מרי ואנשיו. הרדיפות ההדדיות הגיעו לידיעת השלטון הצרפתי, וזה פעל לטובת תומכי הפילוסופיה. כך נאלצו רבי אבא מרי ואנשיו לעזוב את מונפלייה והתיישבו בארל. לאחר גירוש יהודי צרפת על ידי פיליפ הרביעי, מלך צרפת, בשנת ה'ס"ו (1306), התיישב אבא מרי בפרפיניאן, ופרסם את האגרות שנשלחו בין הצדדים במהלך הפולמוס בספר בשם "מנחת קנאות", אשר בעיקר בזכותו הוא נודע, אף כי חיבר חיבורים נוספים ופיוטים. מן הספר עולה כי ניסה בשלב כלשהו להעתיק את מגוריו לספרד אולם הדבר נבצר ממנו והוא חזר לארל. ידועות לנו תשובות שהשיב בשנים האלה, הפרושות לאורך כעשרים שנה. בתשובה משנת ה'צ"ז (1337) מוזכר שמו בצירוף ברכת המתים, משמע לא היה חי בשנה זאת. בנימין זאב בנדיקט, "לתולדותיו של מרכז התורה בפרובאנס", מרכז התורה בפרובאנס, אסופת מאמרים, מוסד הרב קוק, ירושלים תשמ"ה, עמ' 1–33. יעקב אבישי, אלף אישים, עמ' 8 אליקים כרמולי, אַבָּא מָרִי, בתוך: תולדות גדולי ישראל, מיץ: אפרים הדאמר, תקפ"ח. עמ' ז-ח, באתר היברובוקס "אַבָּא מָרִי בֶּן מֹשֶׁה בֶּן יוֹסֵף הַיַּרְחִי, דון אסתרוק", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק א, עמודים 9–10, באתר היברובוקס אבא מרי הירחי, ב"אנציקלופדיה יהודית" באתר "דעת" "אבא מרי בן משה בן יוסף דון אסטרוק מלוניל", במהדורת 1901–1906 של האנציקלופדיה היהודית (באנגלית) הרצאה אודותיו מאת ד"ר פנחס רוט ספרו מנחת קנאות, פרסבורג תקצ"ח, 1838, באתר היברובוקס מנחת קנאות טקסט מוקלד באתר Sefaria אבא מרי הירחי, באתר אנציקלופדיה בריטניקה (באנגלית) אבא מארי בן משה הירחי, דף שער בספרייה הלאומית ירחי הוא כינוי לבן העיר לוניל. בן עירו הקדום יותר, רבי יצחק ירחי חי ופעל כמאתיים שנה במאה ה-11, לפני "אבא מרי" אשר חי ופעל בדורו של הרשב"א במאה ה-13.
צ'אק מוזלי

צ'ארלס הנרי "צ'אק" מוזלי השלישי (אנגלית: Charles Henry "Chuck" Mosley III; ‏26 בדצמבר 1959 - 9 בנובמבר 2017) היה זמר אפרו-אמריקאי, הסולן המקורי של להקת פיית' נו מור. הוא שר באלבום הבכורה של הלהקה We Care a Lot ובאלבום השני Introduce Yourself. מוזלי נולד בהוליווד, קליפורניה וגדל בשכונת סאות' סנטרל הענייה של לוס אנג'לס. שם התיידד עם הבסיסט בילי גולד והקים עמו להקת חובבנים. לאחר התפרקות צמד זה הקים גולד את פיית' נו מור, ומוזלי חבר ללהקת Haircuts that Kill. בין 1984 ו 1985 הוא עזב להקה זו וירש את קורטני לאב בתפקיד הזמר של פיית' נו מור. בשנת 1988 פוטר מהלהקה בשל התמכרותו החמורה לסמים והתנהגותו הבעייתית, שהידרדרה לחילופי מהלומות עם הגיטריסט "ביג" ג'ים מרטין. כמו כן, העלו חברי הלהקה טענות על יכולתו הקולית המוגבלת ועל כך שבזבז את הכסף שניתן לו בעבור שיעורי פיתוח קול על מתאדון. החליף אותו בלהקה מייק פאטון. לאחר עזיבתו את פיית' נו מור, הוא היה זמר וגיטריסט בלהקת Cement ולהקות שוליים אחרות. לאחר מכן עבד כטבח בקליבלנד, אוהיו. בנובמבר 2017 נפטר. מדיה וקבצים בנושא צ'אק מוזלי בוויקישיתוף צ'אק מוזלי, ברשת החברתית פייסבוק צ'אק מוזלי, במסד הנתונים הקולנועיים IMDb (באנגלית) צ'אק מוזלי, באתר MusicBrainz (באנגלית) צ'אק מוזלי, אמן באתר Encyclopedia Metallum (באנגלית) צ'אק מוזלי, באתר Yandex.Music (ברוסית) צ'אק מוזלי, באתר Discogs (באנגלית) צ'אק מוזלי, באתר Songkick (באנגלית) צ'אק מוזלי, באתר בנדקמפ צ'אק מוזלי, באתר "Find a Grave" (באנגלית) עמי פרידמן, סולן פיית' נו מור המקורי הלך לעולמו בגיל 57, באתר ynet, 11 בנובמבר 2017
מעבר מיתר

מעבר מיתר הוא מעבר בגדר ההפרדה על כביש 60, הממוקם בדרום הר חברון, סמוך ליישוב מיתר שעל שמו הוא קרוי, וליישובים כרמים, סנסנה וטנא עומרים, וכן לכפר הפלסטיני רמאדין. זהו המעבר העיקרי המחבר בין העיר חברון וסביבותיה לבין באר שבע. המעבר מופעל על ידי רשות מעברים יבשתיים, ואוזרח בדצמבר 2007. המתחם כולל שלושה מעברים: מעבר להולכי רגל - מיועד רק לאזרחים פלסטיניים בעלי היתר כניסה לישראל. מעבר לכלי רכב - מיועד לישראלים, לאזרחים זרים, לדיפלומטים ולארגונים בינלאומיים. מעבר סחורות - חצץ בלבד, רק באמצע שבוע. מתחם המעבר כולל מנהלת תיאום וקישור (מת"ק), יחידת מכס, יחידת פיקוח צומח וחי (פיצו"ח) של משרד החקלאות, נקודת משטרה (שלוחת משטרת העיירות הנמצאת בצומת שוקת) ותחנת אוטובוס לקווים המחברים את באר שבע עם הר חברון. שנת 2019 הייתה שנת שיא במעבר יומי של הולכי רגל: 9,689 איש. באותה השנה כולה עברו במעבר מיתר 2,373,000 בני אדם. מעבר מיתר, באתר רשות מעברים יבשתיים במשרד הביטחון.
דוד קורן

האם התכוונתם ל... דוד קורן (חוקר) – מנכ"ל מכון ירושלים למחקרי מדיניות, ד"ר ללימודי המזרח התיכון ומרצה באוניברסיטת בר-אילן. דוד קורן (ספורטאי) – שחקן עבר בנבחרת ישראל בכדורסל נכים וחבר משלחת ישראל במשחקים הפאראלימפיים. כיום מנכ"ל עמותת ער"ן. דוד קורן (פוליטיקאי) (1917-2011) – היה פוליטיקאי ישראלי. כיהן כחבר הכנסת, כראש המועצה האזורית סולם צור וכנשיא המכללה האקדמית גליל מערבי.
הר בוטב

הר בוטב או פסגת בוטב (בבולגרית: Връх Ботев) היא הפסגה הגבוהה ביותר ברכס הרי הבלקן. היא ממוקמת במרכז בולגריה וגובהה 2,376 מטרים מעל פני הים. על פסגת ההר קיימים תחנת מזג אוויר ומגדל רדיו, שהוקם בשנת 1966. בחודש ינואר, הטמפרטורה הממוצעת עומדת על 8.9- מעלות צלזיוס ובחודש יולי על 7.9 מעלות צלזיוס. הפסגה נקראת על שמו של חריסטו בוטב, יליד העיירה קאלופר שלמרגלות ההר, אשר מצא את מותו בתחילת יוני 1876 בניסיון מרד שנכשל כנגד השלטון העות'מאני על רכס הרי הבלקן. פעולה זו הפכה אותו לגיבור לאומי בולגרי. מדיה וקבצים בנושא הר בוטב בוויקישיתוף הר בוטב, באתר אנציקלופדיה בריטניקה (באנגלית) EUROPE ULTRA-PROMINENCES, פסגות בולטות באירופה בגובה של מעל 1,500 מטרים ערך זה הוא קצרמר בנושא הרים ובנושא בולגריה. אתם מוזמנים לתרום לוויקיפדיה ולהרחיב אותו.
כוח המשלוח השלישי של חיל הנחתים

כוח המשלוח הראשון של חיל הנחתים (באנגלית: III Marine Expeditionary Force ובקיצור: III MEF) הוא אחד משלושה כוחות המשלוח של חיל הנחתים של ארצות הברית. הכוח משלב יחידות לוחמה קרקעית, אווירית ולוגיסטיקה ונועד לאפשר פעילות לחימה עצמאית במשך 60 יום. כוח המשלוח השלישי כפוף לכוחות הנחתים בפיקוד האינדו-פסיפי של ארצות הברית, הוא בעל מפקדה קדמית באוקינאווה ומסייע לתמיכה בהסכם שיתוף הפעולה וההגנה בין ארצות הברית ויפן. הכוח נועד לספק יכולות בתחומים הבאים: יצירת כוח הרתעה בפריסה קדמית מענה מהיר למשברים סיוע הומניטרי ומבצעי סיוע לאחר אסונות טבע - הכוח סייע בין השאר בעקבות רעידת האדמה והצונאמי באוקיינוס ההודי (2004), רעידת האדמה בקשמיר (2005), רעידת האדמה והצונאמי בסנדאי (2011), טייפון האיאן (2013), רעידת האדמה בנפאל (2015). יכולת לפעול עצמאית להקמת שדות תעופה, ואכיפת זכויות תעופה אימון משולב עם כוחות של בעלות ברית יחידות: דיוויזיית הנחתים השלישית כנף הנחתים הראשונה בריגדת המשלוח השלישית אגד התחזוקה השלישי יחידת המשלוח ה-31 יחידת המשלוח ה-13 יחידת המשלוח ה-15 אגד המידע השלישי גדוד המודיעין השלישי גדוד התקשוב השלישי גדוד התקשורת השביעי פלוגת התיאום האווירית החמישית מדיה וקבצים בנושא כוח המשלוח השלישי של חיל הנחתים בוויקישיתוף אתר האינטרנט הרשמי של כוח המשלוח השלישי של חיל הנחתים (באנגלית) כוח המשלוח השלישי של חיל הנחתים, ברשת החברתית פייסבוק כוח המשלוח השלישי של חיל הנחתים, ברשת החברתית אקס (טוויטר) כוח המשלוח השלישי של חיל הנחתים, סרטונים בערוץ היוטיוב כוח המשלוח השלישי של חיל הנחתים, באתר פליקר אתר הכוח
ניקולה ג'ורישיץ'

ניקולה ג'ורישיץ' (בסרבית: Никола Ђуришић; נולד ב-23 בפברואר 2004) הוא כדורסלן סרבי המשחק בעמדות הקלע והסמול פורוורד במגה לקס. ג'ורישיץ' נולד בגנט, בלגיה, בעת שאביו, הכדורגלן דושקו ג'ורישיץ' שיחק בלוקרן הבלגית. אימו, וסנה צ'יטקוביץ' (אנ'), הייתה שחקנית כדורעף שאף שימשה כקפטנית נבחרת סרביה בכדורעף נשים. בצעירותו נדד ג'ורישיץ' ממדינה למדינה בהתאם למועדונים בהם שיחקה אימו, ובגיל שמונה עבר לגור בבלגרד. ב-2017 הצטרף למחלקת הנוער של מגה לקס. בעונת 2020/2021 העמיד בטורניר הדור הבא של יורוליג בסקטבול ממוצעים של 16.9 נקודות, 7.6 ריבאונדים, 5.6 אסיסטים וחטיפה אחת למשחק, ונבחר לחמישיית הטורניר. בעונת 2021/2022 הוביל את קבוצתו לזכייה בטורניר ונבחר ל-MVP של הטורניר. בספטמבר 2020 הושאל לעונה אחת לקבוצת הבוגרים של אוקק בלגרד, וב-29 משחקי העונה הסדירה העמיד ממוצעים של 16.3 נקודות, 3.2 ריבאונדים ושלושה אסיסטים למשחק. ב-11 באפריל 2021 ערך את הופעת הבכורה שלו בקבוצת הבוגרים של מגה לקס, וב-23 בפברואר 2022, כשמלאו לו 18 שנים, חתם על חוזה מקצועני בקבוצה. ביולי 2021 ייצג את נבחרת סרביה בגביע העולם בכדורסל עד גיל 19, ובשלושה משחקים העמיד ממוצעים של 7.7 נקודות, 1.3 ריבאונדים ו-3.3 אסיסטים למשחק. בפברואר 2022 החל לייצג את הנבחרת הבוגרת במסגרת מוקדמות גביע העולם בכדורסל 2023. הוא ערך את הופעת הבכורה שלו ב-25 בפברואר, יומיים לאחר יום הולדתו ה-18, ורשם 7 נקודות, 4 ריבאונדים, אסיסט אחד ו-3 חטיפות ב-20 דקות משחק בניצחון נבחרתו 75–63 על סלובקיה. פרופיל, באתר eurobasket פרופיל, באתר ליגת ה-NBA פרופיל, באתר היורוליג Novi NBA projekat Mege je sin naše čuvene odbojkašice: Upoznajte jednog od najvećih talenata Srbije, Telegraf.rs (בסרבית) It's all in the family for young talents at ANGT Finals | Adidas Next Generation Tournament, Euroleague Basketball (באנגלית בריטית) Ringier, TANDEM ZA BUDUĆNOST NAŠE KOŠARKE Jedan je novi Nikola Jokić, drugi je debitovao sa 16 godina u ABA ligi, a obojica su Megini zlatni juniori, Sportal (ב־) Nikola Đurišić, Košarkaški klub Mega MIS Players | Adidas Next Generation Tournament, Euroleague Basketball (באנגלית בריטית) Adidas Next Generation Tournament, Euroleague Basketball (באנגלית בריטית) Djurisic named ANGT Finals MVP after helping Mega to title | EuroLeague, Euroleague Basketball (באנגלית בריטית) Pretty in pink: Mega beat NGS celebrate first ANGT crown | Adidas Next Generation Tournament, Euroleague Basketball (באנגלית בריטית) U18 Mega Mozzart Belgrade vs U18 Next Generation Select Team 21 May 2022 10:30 | Adidas Next Generation Tournament, Euroleague Basketball (באנגלית בריטית) ABA liga j.t.d, MEG - FMP > Match : ABA League, ABA Liga (באנגלית) Poklon za 18. rođendan Nikole Đurišića: Prvi profesionalni ugovor sa Megom Mozzart | MozzartSport, mozzartsport.com (בסרבית) Nikola DJURISIC at the FIBA U19 Basketball World Cup 2021, FIBA.basketball (באנגלית) Serbia v Slovakia boxscore - FIBA Basketball World Cup 2023 European Qualifiers - 25 February, FIBA.basketball (באנגלית) Javna medijska ustanova JMU Radio-televizija Vojvodine, Đurišić: Fenomenalan debi - nisam mogao bolje da zamislim; Ristić: Po novu pobedu u Slovačkoj, JMU Radio-televizija Vojvodine Srpski biser nakon debija za reprezentaciju: Adekvatan poklon za 18. rođendan, NOVA portal, ‏2022-02-26 (ב־)
טרייסי שמעון

טרייסי שמעון (בערבית: ترايسي شمعون: 22 באוקטובר 1960) היא סופרת, דיפלומטית ופעילה פוליטית לבנונית, מועמדת לנשיאות לבנון 2022. טרייסי נולדה לדאני שמעון, פוליטיקאי לבנוני נוצרי מרוני, מנהיג מיליצית "הנמרים", ובנו של נשיא לבנון לשעבר כמיל שמעון ולפטי מורגן, דוגמנית ושחקנית אוסטרלית. בעברה הדיפלומטי הייתה שגרירת לבנון בירדן מאוגוסט 2017 עד 7 באוגוסט 2020 כאשר התפטרה לאחר הפיצוץ בנמל ביירות ב-2020. שמעון פרסמה מספר ספרים: In the Name of The Father (2009) (באנגלית) Au Nom Du Père (בצרפתית) Thaman al selm (בערבית) שמעון הפכה לאישה הראשונה שהקימה מפלגה פוליטית בעולם הערבי, בשם "המפלגה הליברל-דמוקרטית של לבנון". התבטאה בעד דמוקרטיה מתקדמת ונגד מה שהיא רואה כמערכת הפוליטית הפיאודלית שבה נאמנות החמולות ממלאות לעיתים קרובות תפקיד משמעותי יותר מאידאולוגיה. ב-29 באוגוסט 2022, הכריזה על מועמדותה לבחירות לנשיאות לבנון ב-2022 (אנ'). מדיה וקבצים בנושא טרייסי שמעון בוויקישיתוף News, The Telegraph "Anti-government protests break out in Beirut". 7 באוגוסט 2020 – via www.bbc.com. {{cite web}}: (עזרה) "Tracy Chamoun, Lebanese author and politician". France 24. 3 באפריל 2013. {{cite web}}: (עזרה) Chehayeb, Kareem. "Lebanon presidential candidate backs anti-Hezbollah platform". ABC News (באנגלית). נבדק ב-2022-08-29.
לי את גליק

לי את (ליאת) גליק (נולדה ב-27 במרץ 1972) היא שחקנית ישראלית. אביה של גליק, שהיה רופא, נפטר כשהייתה בת 7. למדה בסטודיו למשחק ניסן נתיב. במהלך לימודי זכתה במספר מלגות, ביניהן מלגת קרן שרת ומלגת עדנה פלידל. בשנת ב-2006 והחלה ללמוד קולנוע ובימוי בבית הספר מנשר לאמנות. סרט הגמר הקצר שלה, "לילה בהיר", התקבל לפסטיבל הסרטים הבינלאומי בברלין בשנת 2012 בקטגוריית "סרטים העוסקים בילדים ונוער". בשנת 1995, לאחר שסיימה את לימודי המשחק, שיחקה בתיאטרון הקאמרי בהצגות: "הקמצן", "קפריסין", "סיפור משפחתי", "כטוב בעיניכם", "חיכיתי רק לך", "השחקן", "רצח", "חברות הכי טובות" ו"הורדוס". ב-2010 שיחקה בהצגה "תיבת נח". ב-1996 גילמה את תום בסרט הקולנוע "לנגד עיניים מערביות" של יוסף פיצ'חדזה, ועל משחקה בסרט זה זכתה בפרס וולג'ין. ב-1998 החלה לגלם את איילה בסדרת הטלוויזיה "20 פלוס". ב-2000 גילמה את דינה בסרטו של עמוס גיתאי "כיפור". ב-2001 גילמה את סיגל בסרט הטלוויזיה של אריאל טלפלר "מונדיאל" המספר על אוהד כדורגל המתקשה לבחור בין חברתו לשידורי המונדיאל; השתתפה בסדרת הטלוויזיה שביים אורי ברבש "המכון" המספר על מכון לטיפול פסיכולוגי בו המטפלים מנסים דרך הטיפול לתקן את העולם; וגילמה את דפנה מלמד אבני בסרטו של צחי גראד "ג'ירפות". ב-2002 השתתפה בסדרת הטלוויזיה "101" שביים חגי לוי; וגילמה את ד"ר טליה דותן בסדרת הטלוויזיה "טיפול נמרץ". באותה השנה עברה להתגורר בניו יורק, שם שיחקה בהצגות באוף ברודוויי. ב-2006 גילמה את יעל בסרטו של אורי ברבש "מלח הארץ". ב-2007 שיחקה בסרט "ביי ביי לאהבה" של איילת דקל. ב-2009 גילמה את אדווה בסרטה של טלי שלום עזר "סרוגייט" ושיחקה בסרט "לנשום אוויר" של אורנה לוי. ב-2010 שיחקה בסרט הגמר של אלעד זכאי "בן חוזר הביתה". ב-2012 שיחקה בסרט "מלח ים", בבימויו של איתי לב.. ב-2016 כיכבה בתפקיד הראשי בסרט "פעם הייתה ילדה", בבימויה של נטלי קפלן. הסרט הוצג בפסטיבלים ביוון, הודו, איטליה, ברזיל וישראל. לי את גליק, במיזם "אישים" לתיעוד היצירה הישראלית לי את גליק, במסד הנתונים הקולנועיים IMDb (באנגלית) לי את גליק, באתר "אידיבי", מאגר הידע העברי לקולנוע ישראלי ועולמי לי את גליק, בארכיון הבימה לי את גליק, באתר ארכיון הסרטים הישראלי בסינמטק ירושלים יוספה קמחי, נוגסת בתפוח, באתר ynet, 26 בפברואר 2003 נמרוד דביר, עד הקצה: ריאיון עם ליאת גליק, באתר nrg‏, 12 ביוני 2010 מאיה כהן, חשבתי שאיבדתי את זה, באתר ישראל היום, 8 בנובמבר 2016 יוספה קמחי, נוגסת בתפוח, באתר ynet, 26 בפברואר 2003 נירית אנדרמן, מסע של פרידה: ריאיון עם הבמאית לי את גליק, באתר הארץ, 4 בפברואר 2012 פעם הייתה ילדה, באתר ארכיון הסרטים הישראלי בסינמטק ירושלים